|  |
| --- |
| cid:00a501dbf55e$0c7b7324$_CDOSYS2.0 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՆԱՁՈՐ ՀԱՄԱՅՆՔԻ ՂԵԿԱՎԱՐ գիծ**  Հայաստանի Հանրապետության Լոռու մարզի Վանաձոր համայնք Ք. Վանաձոր, Տիգրան Մեծի 22, Հեռ. 060 650162, 060 650040 vanadzor.lori@mta.gov.am, info@vanadzor.am |

**Ո Ր Ո Շ ՈՒ Մ**15 հուլիսի 2025 թվականի   N 1639

ՎԱՆԱՁՈՐ ՀԱՄԱՅՆՔԻ ՎԱՆԱՁՈՐ ՔԱՂԱՔԻ ԴՊՐՈՑԻ ՓՈՂՈՑ ԹԻՎ 10 ՀԱՍՑԵԻ ԲՆԱԿԵԼԻ ՏԱՆ ԵՎ ՀՈՂԱՄԱՍԻ ՆԿԱՏՄԱՄԲ ԻՆԿԵՆ ՎԱՍԻԼԻ ՌԱՉՈՒԿԻ ԵՎ ԻԼԻԱԴԱ ՎԱՍԻԼԵՎՆԱ ՌԱՉՈՒԿԻ ՍԵՓԱԿԱՆՈՒԹՅԱՆ ԻՐԱՎՈՒՆՔԸ ՃԱՆԱՉԵԼՈՒ ՀՈՂԱՄԱՍԻ ՃՇՏՎԱԾ ՍԱՀՄԱՆՆԵՐԸ ՀԱՍՏԱՏԵԼՈՒ ԵՎ ՆՈՐ ՓՈՍՏԱՅԻՆ ՀԱՍՑԵ ՏՐԱՄԱԴՐԵԼՈՒ ՄԱՍԻՆ

Հիմք ընդունելով Ինկեն Վասիլի Ռաչուկի և Իլիադա Վասիլևնա Ռաչուկի 26.03.2025 թվականի թիվ 02/4936 դիմումը, անշարժ գույքերի հասցեներ տրամադրելու մասին որոշման քաղվածքը, 19.11.2024 թվականի Հայաստանի Հանրապետության Լոռու մարզի առաջին ատյանի ընդհանուր իրավասության դատարանի թիվ ԼԴ/0469/02/24 քաղաքացիական գործով վճիռը, 20.02.1953 թվականի գույքային թերթը, «ԱՐՍԵՆ ԻՍԱՀԱԿՅԱՆ ՌՈՒԴԻԿԻ» ԱՁ-ի կողմից տրված հողամասի և շինությունների հատակագծերը, շինությունների բնութագիրը, 02․06․2025 թվականին «Վանաձորի նախագծող» ՍՊԸ-ի կողմից տրված շինությունների տեխնիկական վիճակի վերաբերյալ թիվ ՎՆ1-136/25 Ի եզրակացությունը, հանրային ծառայություններ մատուցող կազմակերպությունների եզրակացությունը և հաշվի առնելով այն որ Վանաձոր քաղաքի Դպրոցի փողոց թիվ 10 հասցեի բնակելի տան կառուցման և սպասարկման համար անհրաժեշտ օրինական 639,4 քմ  մակերեսներով հողամասը, դրա վրա կառուցված բնակելի նշանակության շինությունները չեն գտնվում ՀՀ հողային օրենսգրքի 60-րդ հոդվածով սահմանված հողամասերի և ինժեներատրանսպորտային օբյեկտների օտարման գոտիներում, չեն հակասում քաղաքաշինական նորմերին, չեն առաջացնում սերվիտուտ: Անհատական բնակելի տունը կառուցվել է 1950-1995 թթ-ին, բնակելի տան զբաղեցրած և սպասարկման համար անհրաժեշտ հողամասի մակերեսը փաստացի կազմում է 639,4քմ:

Ղեկավարվելով 10.06.2008թ. «Իրավունք հաստատող փաստաթղթերը չպահպանված անհատական բնակելի տների կարգավիճակի մասին» ՀՀ օրենքով, ՀՀ հողային օրենսգրքի 59-րդ հոդվածով, ՀՀ կառավարության 29․04․2021թ․ թիվ 698-Ն որոշումով, ՀՀ կառավարության 2021թ. փետրվարի 25-ի թիվ 233-Ն որոշմամբ հաստատված կարգի 29-րդ կետի 4-րդ ենթակետով**՝ որոշում եմ.**

1.Ճանաչել Ինկեն Վասիլի Ռաչուկի և Իլիադա Վասիլևնա Ռաչուկի  սեփականության իրավունքը Վանաձոր քաղաքի, Դպրոցի փողոց թիվ 10 հասցեի 639,4 քմ մակերեսով հողամասի և նրա վրա գտնվող բնակելի նշանակության բոլոր շինությունների նկատմամբ:

2.Հաստատել Վանաձոր համայնք, Վանաձոր քաղաքի Դպրոցի փողոց թիվ 10 հասցեի բնակելի տան զբաղեցրած 639,4 քմ մակերեսով հողամասի ճշտված սահմանները՝ համաձայն համայնքի ղեկավարի կողմից հաստատված հատակագծի:

3.Սույն որոշման 1-ին կետում նշված գույքին տրամադրել նոր փոստային հասցե՝համայնք Վանաձոր Վանաձոր քաղաք , Դպրոցի փողոց, 8/1 բնակելի տուն։

ՀԱՄԱՅՆՔԻ ՂԵԿԱՎԱՐԻ

ՊԱՇՏՈՆԱԿԱՏԱՐ՝    ԱՐԿԱԴԻ ՓԵԼԵՇՅԱՆ

*Ճիշտ է՝*

ԱՇԽԱՏԱԿԱԶՄԻ ՔԱՐՏՈՒՂԱՐ Հ.ՎԻՐԱԲՅԱՆ